Príloha č. 2

Prevádzkovanie Novostavby SND po jej kolaudácii 

Právna forma : príspevková organizácia

Zriaďovateľ : Ministerstvo kultúry SR 

Hlavná činnosť : prevádzkovanie Novostavby SND

Termín vzniku : 01. 01. 2006

Predmetom hlavnej činnosti príspevkovej organizácie bude prevádzkovanie Novostavby SND po jej kolaudácii. Organizácia bude vo vlastnej réžii zabezpečovať prenájom priestorov za účelom maximálnej využiteľnosti budovy, vykonávať obslužnú činnosť technologicko- prevádzkových súborov jednotlivých javísk, hygienickú činnosť a informačnú (informátori, uvádzačky). Dodávateľským spôsobom bude zabezpečovať pozáručný servis technologických zariadení a strážnu službu. 

Vyťažovanie priestorov bude zabezpečovať formou krátkodobého a dlhodobého prenájmu.  Na krátkodobý prenájom bude využívať voľné miesta v časovom fonde dramaturgického programu hlavného užívateľa SND so zameraním na hosťovanie cudzích divadelných a iných kultúrnych súborov, na zabezpečenie kongresov, sympózií, workshopov. 

Priestory, ktoré nebudú bezprostredne potrebné pre činnosť hlavného užívateľa – SND využije organizácia k dlhodobému prenájmu. Na tento účel sa použijú priestory divadelného štúdia, galérie, reštaurácie , espresa, libressa, bufetov, kvetinárstva, zdravotníckeho strediska, klubu a kuchyne. Ďalšie priestory budú bližšie vyšpecifikované po predložení požiadavky SND na kancelárie riaditeľstva, šatne pre účinkujúcich a priestory pre technický                   personál SND. 

Predpokladaná skladba pracovníkov organizácie : 

úsek riaditeľa – 4 pracovníci (riaditeľ, organizačný pracovník sekretariátu, právnik, referent pre personálnu a kontrolnú činnosť) 

odbor strategický – 4 pracovníci (vedúci odboru, manager pre dramaturgiu a vyťaženosť priestorov, manažér pre propagáciu a reklamu, náborový a distribučný pracovník)

odbor správy majetku – 72 pracovníkov (vedúci odboru, správca, 
	technickí pracovníci: velín (2), strážna služba (3), osvetlenie javiska (6), ozvučenie (5), kotolňa – OTS (1), centrálna príprava vzduchu  (1), požiarnici (3), scénické zariadenia (4), parkovisko (2), elektrikár (1), bezpečnostný technik (1), upratovačky (25), informátor –                      recepčný (5), uvádzačky (10), vodič (1)

odbor ekonomický – 5 pracovníkov (vedúci odboru, účtovník, referent fakturácie, mzdový referent, pokladník)
Celkový počet stálych pracovníkov organizácie 85. 

Predpokladané ročné prevádzkové náklady v tisíc Sk s DPH v cenovej úrovni 2006 : 
médiá	19 316	údaj vypočítaný na základe projektovaných parametrov	
stavebná časť	2 609	pozáručný servis vykonávaný dodávateľsky	
technologická časť	13 290	pozáručný servis vykonávaný dodávateľsky	
mzdové náklady	17 500		
ostatné odpisy  	1 125	automobily, kancelárske a iné zariadenia	
spotrebný materiál	5000		
náklady bez odpisov 	58 840		
odpisy z budovy	215 000		
náklady spolu	273 840		

Okrem uvedených ročných prevádzkových nákladov vzniknú náklady súvisiace so spustením prevádzky. Medzi ne patrí : vybavenie kancelárskych priestorov správcovskej organizácie  mobiliárom a výpočtovou technikou, nákup vozidiel pre potreby organizácie, nákup zariadení, strojov a náradia na vybavenie odborných pracovísk (dielne a pod.), nákup osobných ochranných pracovných prostriedkov, nákup komunikačných zariadení a pod. 

Predpokladané jednorazové náklady v tis. Sk : 

mobilár  15–tich kancelárií  	  600	
automobily (3 osobné, 1 úžitkový)	3000	
výpočtová technika 	1500	
vybavenie odborných pracovísk 	1000	
osobné ochranné pracovné prostriedky 	  700	
komunikačné zariadenia 	  500	
celkom 	7300	

Predpokladané výnosy :
Vo výnosovej časti organizácie sa dá stanoviť len predpokladaný výnos z dlhodobých prenájmov, ktorý by v prípade vytipovanej výmery na tieto účely o ploche 3675 m2 a predpokladanom ročnom nájme 5000sk/m2/ročne predstavoval výnosy vo výške                       18 375 tisíc Sk. 

Ďalšie výnosy získa organizácia rozpisom prevádzkových nákladov na  jednotlivé subjekty, ktoré budú priestory Novostavby SND užívať. 

U krátkodobých prenájmov bude vecou manažmentu ako ich dramaturgicky zabezpečí.